**Садавіна, гародніна – карысныя прадукты**

**(занятак па развіццю маўлення ў другой малодшай групе)**

**Праграмныя задачы**: Фарміраваць уяуленні дзяцей аб гародніне, садавіне. Адрозніваць іх па знешняму выгляду, называць іх; разумець абагульняючае слова гародніна садавіна. Развіваць памяць, увагу, мысленне, мову. Выхоўваць цікавасць да пазнання акружаючага свету.

**Матэрыял:** Фланэлеграф, муляжы садавіны і гародніны, “ цудоўны мяшочак”, карцінкі садавіны, гародніны, цацка “Заяц”, слоік і каструля для гульні на фланэлеграфе.

**Ход занятку:**

Дзеці заходзяць у групу, у выхавальніка ў руках цудоўны мяшочак.

**Выхавальнік (В):** Дзеці, сення па дарозе ў дзіцячы сад я знайшла мяшочак, на ім напісана

 Я цудоўненькі мяшочак,

 Вам рабяты я – дружочак.

 Вельмі хочацца мне знаць,

 Як вы любіце гуляць.

Давайце паглядзім дзеці, што ж там, у гэтым цудоўным мяшочку.

*(Дзеці выцягваюць муляжы садавіны і гародніны, апісваюць колер, называюць яе, дзе расце, складваюць на паднос па асобку садавіну і агародніну).*

**В:** Скажыце дзеткі, што у вас на гэтым падносе? (*Выхавальнік паказвае гародніну)*

**Дзеці (ДЗ):** Гародніна!

**В:** Скажыце дзеткі, што у вас на гэтым падносе?

 *(паказвае другі паднос -садавіну*)

**ДЗ:** Садавіна!

**В:** Дзеці, а як вы думаеце, садавіна і гародніна, карысныя прадукты , ці шкодныя?

**ДЗ**: Карысныя!

**В:** Правільна, іх абавязкова трэба есці. А дзе расце садавіна?

**ДЗ:** У садзе.

**В:** А дзе расце гародніна?

**ДЗ**: У агародзе.

**В:** А зараз, мы пагуляем:

**Фізкультхвілінка 2-3 разы:**

Пойдзем мы на агарод, (*дзеці – шагаюць*)

Там нямала ў нас клапот, (*узмахі рукамі*)

Возьмем мы лапаты, цяпкі ( *нахіляюцца*)

Падрыхлім, праполем градкі ( *прысядаюць, імітуюць рухі*)

Потым, мы пальём іх з лейкі, (*імітуюць паліўку градак*)

І пасядзем на скамейкі. *(прысядаюць*).

Дзеці садзяцца на стульчыкі.

Раздаецца піск і плач.

**В:** Ой, хто гэта тут плача? (*За наборным палатном схаваўся зайка*).

**В**: Ой, рабяты, тут зайка; Чаго ты зайка плачаш?

Зайка: Я хочу есці! Прашу вас, дапамажыце мне! Не ведаю, якія прадукты класці ў боршч, а якія ў кампот.

**В:** Дапаможам дзеці?

**ДЗ**: Так!

**Дыдактычная гульня: “Што у боршч, што у кампот?”**

*(Дзеці на фланэлеграфе ў слоік выкладваюць садавіну, а ў каструлю – гародніну)*

**В:** А ведаеш зайка, мы раскажам табе верш: “**Як мы гатуем ежу!”**

Дзеці чытаюць верш: Тата дома, мама не.

 Тату хто падасць абед,

 Ён стаміўся, хоча есці,

 Ох, за стол бы тату сесці.

 Лялькам мы абед варылі і пра тату не забылі,

 Боршч у каструлі ўжо кіпіць,

 Тата будзе вельмы сыт.

 ( *Зайка дзякуе і развітваецца з дзецьмі.)*

**В:**  А зараз, дзеткі, мы пагуляем у гульню.

 **Дыдактычная гульня “Даскажы славечка”:**

 На стале выбіраюць карцінкі-адгадкі.

У агародзе пуста, калі няма ………. ( капусты)

Вось зялёны таўсцячочак, а завецца - ……….( агурочак)

Хто ў зямлі, закрыўся лоўка, гэта сочная……… (маркоўка)

У агародзе светафор, гэта чырвоны………….( памідор)

Паглядзі ў зямлі як рак, засей бардовенькі………… (бурак)

Адляжаў сабе бачок наш зялёны…………( кабачок)

**В:** Ну вось дзеткі, каму мы сёння дапамаглі?

**ДЗ:** Зайку.

**В:** А з чаго мы варылі боршч?

**ДЗ:** З гародніны!

**В:** А з чаго мы варылі кампот?

**ДЗ**: З садавіны!

**В:** А зараз мы з вамі будзем карміць нашых лялек.

Літаратура:

1. Бондаренко Т. М. Комплексные занятия во второй младшей группе детского сада: Методическое пособие для воспитателей. – Воронеж: ТЦ «Учитель», 2001.-272с.

2. Лобынько, Л. В. Современные подходы к образовательному процессу/ Л. В. Лобынько, Т. Ю. Швецова.- Минск: ИВЦ Минфина, 2009.-280с.

3. Ознакомление с окружающим в группе «Малыши»/ Авт.-сост. Л.И. Прус.- 2-у издание.- Мозырь: ООО ИД «Белый Вецер», 2005.- 62, ил.- ( Серия «Из опыта работы дошкольных учреждений»)